הדסה טל

הדסה טל (נולדה ב־1953 וגדלה בתל אביב) היא משוררת ישראלית וד"ר לספרות השוואתית.

ביוגרפיה 
טל החלה לפרסם משיריה בכתב העת 'חדרים'. שירה "בי אדוני" הולחן על ידי דורי פרנס, ובשנית על ידי עדי רנרט עבור השחקנית לאורה ריבלין (פרויקט מפעל הפיס לתרבות ואמנות 'שירים באורמלא'). קולאז'ים משיריה הולחנו לקול, פסנתר וגונגים טיבטיים על ידי נעה בלאס, והוקלטו בקולה של אתי בן-זקן.

שיריה נכללו בכוריאוגרפיות, והועלו ב'פסטיבל אשה', ו'מחול אחר' (מרכז סוזן דלל 2006), ולהקת המחול רנה שיינפלד (2008, 2011).

זכתה בפרס לאה גולדברג לשירה לשנת 2000.

בשנת 2003 הקימה ואצרה את הגלריה לאמנות ע"ש בלה ושמחה נורנברג, באוניברסיטת בר-אילן. בשנים 2007–2009 הייתה חברה בבית מדרש "כנה" בירושלים, ובמקביל השתלמה בהוראת יוגה.

הדסה טל נשואה לפרופ' חיים טל ולהם שתי בנות.

ספריה 
 קולות (ספריית פועלים, 1999)
 שיר ערש לתינוק שכמעט (הוצאת כרמל, 2005, ראה אור עם רישומיו של האמן מנשה קדישמן)
 קפה נואר (הוצאת הקיבוץ המאוחד, 2006, יצא לאור בתמיכת קרן יהושע רבינוביץ לאמנויות תל אביב)
 לוּ באתי ציפור (הוצאת הקיבוץ המאוחד, 2010)

קישורים חיצוניים 

 
 
 
 
 
 רשימת בוגרים זוכי פרסים באתר הליקון
 אלחנן ניר, בשתי איניים - על הספר "שיר ערש לתינוק שכמעט"
 עמרי הרצוג, הספרים המומלצים - הדסה טל - "לוּ באתי ציפור", הארץ, מוסף ספרים
 ארז שוייצר, דברים שבשירה: מעגל תנועה | "לו באתי ציפור" מאת הדסה טל, הארץ, מוסף ספרים
 
 
 
 

משוררות ישראליות
משוררים ישראלים
משוררות כותבות עברית
משוררים כותבי עברית
ישראליות שנולדו ב-1953
ישראלים שנולדו ב-1953